254 



sat over til Hummingeland (400 Tdr. Land). Jeg gjennem vandrede 

 her en Strækning med de samme Forhold som før ere skildrede, 

 men af de før nævnte sjeldne Planter fandt jeg kun Brassica 

 oleracea , som paa samme vedblev at følge Havstokken. De paa 

 Kortet angivne Lacimer ere størstedels blevne Syltenge, Fjordens 

 Sidevige forsvundne eller forvandlede til Veiler, og saaledes ankom 

 jeg i Skumringen uden Forhindring til Maalskovhusene , og derfra 

 over Dæmninger og Broer over Veilerne til Gloslunde. Her var 

 alt Levende forlængst hensjunket i Søvnens Arme , og jeg var 

 næsten besluttet paa at bivouakere, da jeg saae en Dreng komme 

 hjem, og ved Hjælp af ham slap jeg ind paa et Høloft og fik et 

 Par Hestedækkener, saa at jeg fik mig et meget godt Natteleie. 

 Næste Morgen kom jeg ned til min Vært , som , efter en Und- 

 skyldning for, at han ikke kunde have skaffet mig bedre Natte- 

 logis, satte net skaaret Smørrebrød frem for mig og godt 01 i 

 Glaskruus med Metallaag. Bygningsmaaden var her den samme 

 som i Sjælland: den store patriarkalske Stue med sine Rækker af 

 Tintallerkener langs den ene Væg (Døren til Stadsestuen) og sit 

 Hængeskab ved Siden af Høisædet, men her er mere Spor af 

 Velstand og mere Smag for Livets Beqvemmeligheder end der 

 almindelig sees i Sjælland. Haven var ret vakkert anlagt: 4- 

 kantede Bede , kantede med Lavendler og Buxbom , og heri de 

 prægtigste hvide Lilier, Roser og Aconitum. 



Før jeg forlader denne Egn, kunde det have sin Interesse at 

 skue tilbage paa Rødby Fjord. Nogle smaae og smalle Vige fra- 

 regnede, har den en firekantet Form. Den indtager vist, de smaa 

 i den liggende Øer iberegnede, mere end 1 □ Miil. Vandet er 

 meget lavt, men da Omfanget er saa stort, er Vandmængden dog 

 ikke ubetydelig. Tilløbet fra Landsiden er kun ringe; ingen Aaer 

 udmunde i Fjorden 1 ), hvis Vand udgyder sig gjennem 3 Aabninger: 



1) Løbet mellem Fastlandet og Myggefjed, der dog ofte er ganske 

 tørt og kun af Betydning, naar Fjorden har usædvanlig høi Stand. 



2) Dragsminde med en Dybde af 1 — IV2 Al. Breden et lille 

 Stenkast. Denne Vei er aaben og fører vist en ret betydelig 

 Vandmængde. 3) Kramnitze-Gabet er dog den egentlige Munding, 

 før 5' nu T—S 4 dyb, 2—300 Al. bred. Strømmen er meget 

 stærk, og Løbet formet som en Kanal med parallele Bredder, der 

 strax sænke sig ned i Dybet og have en Længde af et Par hundrede 

 Fod. Bunden er haard og fast, dannet af Stene og grovt Gruus. 



*) Det maatte da være Aastrup Aa, Sædinge Aa er kun ubetydelig 



